L 179/114
BG
Официален вестник на Европейския съюз
14.7.2023 г.
РЕШЕНИЕ (ОВППС) 2023/1457 НА КОМИТЕТА ПО ПОЛИТИКА И СИГУРНОСТ от 13 юли 2023 година за назначаване на командващия силите на ЕС за военната операция на Европейския съюз, предназначена да допринесе за морската сигурност в западната част на Индийския океан и в Червено море (EUNAVFOR ATALANTA), и за отмяна на Решение (ОВППС) 2023/311 (EUNAVFOR ATALANTA/2/2023)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 38 от него, като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за морската сигурност в западната част на Индийския океан и в Червено море (EUNAVFOR ATALANTA) (1), и по-специално член 6, параграф 1 от него, като има предвид, че: (1)
Съгласно член 6, параграф 1 от Съвместно действие 2008/851/ОВППС Съветът оправомощи Комитета по политика и сигурност (КПС) да взема съответните решения относно назначаването на командващия силите на ЕС за военната операция на Европейския съюз, предназначена да допринесе за морската сигурност в западната част на Индийския океан и в Червено море (EUNAVFOR ATALANTA) (наричан по-долу „командващ силите на ЕС“).
(2)
На 7 февруари 2023 г. КПС прие Решение (ОВППС) 2023/311 (2) за назначаване на контраадмирал Juan María IBAÑEZ MARTÍN за командващ силите на ЕС.
(3)
На 23 май 2023 г. италианските военни органи предложиха назначаването на контраадмирал Fabrizio RUTTERI, който да замени контраадмирал Juan María IBAÑEZ MARTÍN като командващ силите на ЕС, считано от 17 юли 2023 г.
(4)
На 2 юни 2023 г. командващият операцията EUNAVFOR ATALANTA подкрепи предложеното назначение.
(5)
На 9 юни 2023 г.
Военният комитет на ЕС подкрепи препоръката на италианските военни органи.
(6)
Следва да бъде взето решение за назначаване на контраадмирал Fabrizio RUTTERI.
(7)
Следователно Решение (ОВППС) 2023/311 следва да бъде отменено,
ПРИЕ НАСТОЯЩОТО РЕШЕНИЕ:
Член 1 Контраадмирал Fabrizio RUTTERI се назначава за командващ силите на ЕС за военната операция на Европейския съюз, предназначена да допринесе за морската сигурност в западната част на Индийския океан и в Червено море (EUNAVFOR ATALANTA), считано от 17 юли 2023 г.
Член 2 Решение (ОВППС) 2023/311 се отменя.
(1) ОВ L 301, 12.11.2008 г., стр. 33.
(2) Решение (ОВППС) 2023/311 на Комитета по политика и сигурност от 7 февруари 2023 г. за назначаване на командващия силите на ЕС за военната операция на Европейския съюз, предназначена да допринесе за морската сигурност в западната част на Индийския океан и в Червено море (EUNAVFOR ATALANTA), и за отмяна на Решение (ОВППС) 2022/2205 (EUNAVFOR ATALANTA/1/2023) (ОВ L 40, 10.2.2023 г., стр. 24).